Rokiškio Senamiesčio progimnazija

Rokiškio Senamiesčio progimnazija – buvusi dieninė, savarankiško mokymosi bendrojo lavinimo mokykla Rokiškyje, J. Biliūno g. 2, vykdžiusi pradinio, pagrindinio ir papildomo ugdymo programas lietuvių kalba. Įstaigos kodas 190248822. Steigėjas Rokiškio rajono savivaldybės taryba.

Mokyklai priklausė ikimokyklinio ir pradinio ugdymo skyrius Laibgaliuose, Ateities g. 5.

 Istorija 

miniatiūra|250px|left|Progimnazijos pastatas J. Biliūno gatvėje.
2001 m. Rokiškio 2–oji vidurinė mokykla buvo reorganizuota į Rokiškio Senamiesčio pradinę mokyklą. 2011 m. po miesto mokyklų tinklo reorganizacijos Rokiškio Juozo Tumo-Vaižganto vidurinės mokyklos 5–8 klasės buvo prijungtos prie Senamiesčio pradinės mokyklos ir sukurtas naujas darinys – Rokiškio Senamiesčio pagrindinė mokykla. 0–4 klasių moksleiviai mokėsi pastatė adresu J. Biliūno g. 2, o 5–8 klasių moksleiviai Rokiškio Juozo Tumo-Vaižganto gimnazijos pastate adresu M. Riomerio g. 1. 2012 m. mokykla reorganizuota į Rokiškio Senamiesčio progimnaziją.http://www.kurybinespartnerystes.lt/kp-rokiskio_senamiescio_progimnazija 

Rokiškio rajono savivaldybės tarybos 2024 m. gegužės 30 d. sprendimu Nr. TS-218, Rokiškio Senamiesčio progimnazija panaikinta.https://www.progimnazijarokiskis.lt/wp-content/uploads/Sprendimas-TS-218-1.pdf Į pastatą J. Biliūno g. 2 perkelta Rokiškio Specialioji mokykla – daugiafunkcis centras.

M. Riomerio g. 1. pastate įsikūrė Rokiškio Juozo Tumo-Vaižganto progimnazija. https://www.progimnazijarokiskis.lt/apie-mokykla/

 Šaltiniai 

 Nuorodos 
 Mokyklos svetainė
 Apie mokyklą (aikos.lt)

Kategorija:Lietuvos progimnazijos
Kategorija:Rokiškio rajono savivaldybės mokyklos
Kategorija:Rokiškis